b'\n_START_ARTICLE_\nKancellistil\n_START_PARAGRAPH_\nKancellistil er en sproglig stil, som er kendetegnet ved en indviklet, vanskeligt forst\xc3\xa5elig skrivem\xc3\xa5de. Tidligere benyttedes ordet kancellistil med neutral betydning om "den i skrivelser fra et kancelli eller andre myndigheder eller overhovedet i retslige og administrative udf\xc3\xa6rdigelser brugelige stil". Kancelli benyttes ogs\xc3\xa5 indenfor humor hvor fx ordsprog som Gammel k\xc3\xa6rlighed ruster ikke bliver til Almenmenneskelige samh\xc3\xb8righedsf\xc3\xb8lelser af \xc3\xa6ldre dato udviser sj\xc3\xa6ldent - eller aldrig - begyndende tendens til oxidering.'